钦定古今图书集成/理学汇编/学行典/第126卷 > 礼记 > 《儒行》
## 钦定古今图书集成/理学汇编/学行典/第126卷 > 礼记 > 《儒行》

儒有居处齐难，其坐起恭敬，言必先信，行必中正，“道
涂不争险易之利，冬夏不争阴阳之和，爱其死以有
待也，养其身以有为也。”其备预有如此者。

〈陈注〉吕氏曰：“事豫则立，不豫则废，儒者之学皆豫也，拟之而后言，议之而后动，故学有豫则义精，义精则用不匮。”